«Από την «ύστερη πλειοψηφία» στους «βραδυπορούντες»: συγκριτική μελέτη των μεταρρυθμίσεων του 1964 και 1976 ως «επεισοδίων» κατά τη διαδικασία διάχυσης ενός εκπαιδευτικού νεωτερισμού στην Ελλάδα»:
Creators: name: Κοντούλα, Ουρανία Δημητρίου
Publisher: name: Aristotle University of Thessaloniki
Year: 2011
Subjects: Εκπαιδευτική μεταρρύθμιση
Διάχυση
Παραδοσιακό ρεύμα
Educational reform
Diffusion
Traditional model

description: Αντικείμενο της εργασίας αυτής αποτελεί η συγκριτική καταγραφή των επιφυλάξεων, αντιρρήσεων και αντιδράσεων που εκδηλώθηκαν από διαφορετικές πολιτικές, κοινωνικές και θρησκευτικές δυνάμεις ενάντια στα νεωτεριστικά μέτρα των εκπαιδευτικών μεταρρυθμίσεων του 1964 και 1976. Ειδικότερα, παρουσιάζεται αναλυτικά η διαδικασία διάχυσης, κυρίως, της γλωσσοεκπαιδευτικής μεταρρύθμισης, αλλά και η διαδικασία θεσμοθέτησης της διδασκαλίας των αρχαίων ελληνικών κειμένων από μετάφραση ως αυτόνομο μάθημα. Σκοπός της ανάλυσης αυτής είναι να καταδειχθεί, τόσο ο διαφορετικός χρόνος προσχώρησης των μελών ενός κοινωνικού συνόλου στους εξεταζόμενους εκπαιδευτικούς νεωτερισμούς, όσο και η διαφοροποίηση ανάμεσα στην ετοιμότητα και ικανότητα αποδοχής των νεωτερισμών αυτών. Επιπλέον, η σχηματοποιημένη κατάταξη όσων αποδέχτηκαν την εκπαιδευτική μεταρρύθμιση του 1964 στην ομάδα της λεγόμενης «πρώιμης πλειοψηφίας», ενώ όσων αποδέχτηκαν τα επαναθεσμοθετημένα μέτρα της εκπαιδευτικής μεταρρύθμισης του 1976 στην ομάδα της λεγόμενης «ύστερης πλειοψηφίας», έχει ως στόχο να διαγράψει τον αργό, αλλά σταθερά αυξητικό ρυθμό της προσχώρησης. Ακόμα, η ανάλυση της κοινωνικής σύνθεσης της ομάδας των λεγόμενων «βραδυπορούντων» αποβλέπει στην ευκρινέστερη καταγραφή της έκτασης και έντασης των αντιδράσεων εναντίον των εξεταζόμενων καινοτόμων εκπαιδευτικών μέτρων. Στη συνέχεια, ερευνώντας το θέμα των εκπαιδευτικών μεταρρυθμίσεων στη διαχρονική τους διάσταση, επιχειρείται να ερμηνευτεί η καθυστερημένη προσχώρηση της λεγόμενης «ύστερης πλειοψηφίας» στους υπό έρευνα εκπαιδευτικούς νεωτερισμούς ως απόδειξη της διαρκούς «διελκυστίνδας» μεταξύ των εκπροσώπων του παραδοσιακού εκπαιδευτικού ρεύματος και του αντίστοιχου συγχρονιστικού. Στο πλαίσιο της ερμηνευτικής αυτής προσέγγισης, η αξιοποίηση του ερευνητικού υλικού —τόσο των πρωτογενών (primary sources), όσο και των δευτερογενών πηγών (secondary sources)— ανέδειξε πως οι προασπιστές του παραδοσιακού εκπαιδευτικού προσανατολισμού, λειτουργώντας στον αντίποδα του συγχρονιστικού ρεύματος, επιχειρούσαν με επαναλαμβανόμενη και αναπλαισιωμένη κάθε φορά επιχειρηματολογία να ανακόψουν ή να αναστείλουν την εφαρμογή των εξεταζόμενων εκπαιδευτικών μεταρρυθμίσεων του 1964 και 1976. Τέλος, η παραπάνω ερμηνευτική προσέγγιση κρίνεται χρήσιμη, και για τη μελέτη της συζήτησης και διάχυσης των καινοτόμων εκπαιδευτικών μέτρων, που ακολούθησε μετά τα, υπό διερεύνηση στην εργασία αυτή, επεισόδια μεταρρύθμισης του ελληνικού εκπαιδευτικού συστήματος.
description: The subject of the present paper is the comparative study of the several reservations, objections and responses manifested by different political, social and religious forces against the innovative measures of educational reforms of the years 1964 and 1976. More specifically, the diffusion process of, mainly, the educational and lingual reform is detailed, along with the institutionalization process concerning the teaching of translated ancient Greek texts as an independent course. The purpose of the present analysis is to illustrate both the time span between the access of the members of a society in the educational innovations investigated and the difference in readiness and acceptability of such innovations. Furthermore, the schematic classification of those who accepted the educational reform of 1964 into the “Early Majority” group and those who accepted the re-institutionalized measures of educational reform of 1976 into the “Late Majority” group aims at eradicating the slow yet steadily increasing accession rate. In addition, the analysis of the social composition of the “laggards” group aims at more explicitly recording the extent and intensity of reactions against the innovative educational measures investigated. Then, by investigating the issue of educational reforms in the long run, the delayed access of “late majority” in the educational innovations under investigation is attempted to be interpreted as evidence of a continuous “tug of war” between the representatives of the traditional educational model and the corresponding innovatory one. Within such an interpretative approach, the usage of the research material – of both primary and secondary sources – revealed that the advocates of traditional education, acting at the very opposite of the innovatory model, attempted – by means of repeated and renovated arguments each time – to get the investigated educational reforms of 1964 and 1967 inhibited or suspended. Finally, the above mentioned interpretation is useful also for the study of the discussion and diffusion of innovative educational measures, which followed the herein investigated incidents of the Greek educational system reform.